2. ΠΡΟΕΔΡΙΚΟΝ ΔΙΑΤΑΓΜΑ της 22/26 Ιουν. 1934 Περί οδοιπορικών εξόδων και αποζημιώσεως των μετακινουμένων λόγω υπηρεσίας πολιτικών δημοσίων υπαλλήλων. Έχοντες υπ’ όψει το άρθρ. 1 του Νόμ. 5981 «περί των αποδοχών των Δημοσίων Υπαλλήλων και του καταστατικού Χάρτου αυτών» και την υπ’ αριθ. 426 της 4 Ιουν. 1934 γνωμάτευσιν του Συμβουλίου της Επικρατείας, προτάσει του Υπουργικού Συμβουλίου, απεφασίσαμεν και διατάσσομεν: Άρθρ.1.-1.Πολιτικοί δημόσιοι υπάλληλοι, απομακρυνόμενοι εκ της πόλεως ένθα ή έδρα αυτών προς εκτέλεσιν υπηρεσίας εντός του Κράτους, δικαιούνται οδοιπορικών εξόδων και ημερησίας αποζημιώσεως. 2.«Τα οδοιπορικά έξοδα συνίστανται εκ του αντιτίμου του εισιτηρίου σιδηροδρόμου, πλοίου, αεροπλάνου, αυτοκινήτου ή του αντιτίμου του αγωγίου δια τας από πόλεως εις πόλιν, κώμην ή χωρίον μεταβάσεις και προσθέτου ποσού δια τας λοιπάς συνήθεις του ταξειδίου δαπάνας, ήτοι κόμιστρα αποσκευών, αμαξαγώγια, λεμβουχικά, αχθοφορικά κλπ. το πρόσθετον τούτον ποσόν ορίζεται εις 30% επί του αντιτίμου του εισιτηρίου του πλοίου, σιδηροδρόμου ή αυτοκινήτου, εις 10% δε επί του αντιτίμου του εισιτηρίου του αεροπλάνου. Το ποσοστόν τούτο δεν δύναται να είναι κατώτερον των δραχ. «100» δι’ αποστάσει άνω των 50 χιλιομέτρων, και των δραχ. 50 δι αποστάσεις κάτω των 50 χιλιομέτρων. Ουδέν πρόσθε  τον  ποσόν  παρέχεται προκειμένου   περί  περιπτώσεως μετακινήσεως δι’ αυτοκινήτου, αμάξης ή ζώου επί τούτω μισθουμένου». Η παρ. 2 αντικατεστάθη ως άνω δια του άρθρ. 1 Ν.Δ. 880/1941. 3-5. (Αναφερόμεναι εις την ημερησίαν αποζημίωσιν, κατηργήθησαν δια της σχετικής νεωτέρας διατάξεως του άρθρ. 13 Α.Ν. 1502/1950, ανωτ. σελ. 357). 6.Εις τους αποσπωμένους υπαλλήλους παρέχονται μόνον τα οδοιπορικά έξοδα. 7.Αι διατάξεις του παρόντος εφαρμόζονται και δια τους υπουργούς, υφυπουργούς και υπουργούς ή υφυπουργούς- γενικούς διοικητάς. Άρθρ.9.-1.Διατηρούνται εν ισχϋι αι διατάξεις του εδαφ.1 του άρθρ.6 και των εδαφ.2 και 3 του άρθρ. 20 του από 12 Ιαν.1934 διατάγματος «περί των αποδοχών πολιτικών δημοσίων υπαλλήλων», ως και αι διατάξεις των Νομ.3056,3095, και 4766 «περί εξόδων κινήσεως της δημοσίας ασφαλείας», καταργουμένης πάσης ετέρας υφισταμένης σχετικής προς τας διατάξεις του παρόντος γενικής ή ειδικής διατάξεως. Άρθρ.2.-Εις το έκτακτον προσωπικόν της υπηρεσίας ελέγχου των παραγωγικών έργων πεδιάδων Σερρών-Δράμας-Θεσσαλονίκης, αντί οδοιπορικών εξόδων και συναφών αποζημιώσεων, χορηγείται δι’ έξοδα κινήσεως αυτού εντός της περιοχής των έργων και εις ας περιπτώσεις έτι επανέρχεται αυθημερόν εις την έδραν αυτών, δι’ αποφάσεως των υπουργών Οικονομικών και Συγκοινωνίας, ημερησία αποζημίωσις, μη δυναμένη να υπερβή τα 30% του ημερησίου μισθού αυτού. Η εκκαθάρισις και η πληρωμή της ως άνω αποζημιώσεως ενεργείται δια τακτικού χρηματικού εντάλματος, εκδιδομένου επί τη βάσει καταστάσεως του προϊσταμένου της υπηρεσίας ελέγχου. Δια τας περιπτώσεις μετακινήσεως του ως άνω προσωπικού εκτός της περιοχής των έργων, εφαρμόζονται αι διατάξεις του άρθρ. 1 του παρόντος, της ημερησίας αποζημιώσεως αυτών μη δυναμένης να υπερβή τας διακοσίας δραχμάς. Άρθρ.3.-1. «Οι μετατιθέμενοι πολιτικοί δημόσιοι υπάλληλοι δικαιούνται των οδοιπορικών εξόδων αυτών και των οικογενειών των, των κομίστρων και εξόδων συσκευασίας της οικοσκευής αυτών και ημερησίας αποζημιώσεως. 2.Τα οδοιπορικά έξοδα συνίστανται εκ  του αντιτίμου του εισιτηρίου σιδηροδρόμου, πλοίου, αεροπλάνου, αυτοκινήτου ή του αντιτίμου του αγωγίου δια τας από πόλεως εις πόλιν, κώμην ή χωρίον μεταβάσεις και προσθέτου ποσού δια τας λοιπάς συνήθεις του ταξειδίου δαπάνας, ήτοι αμαξαγώγια, λεμβουχικά, αχθοφορικά κλπ. Το πρόσθετον τούτο ποσόν ορίζεται εις 30% επί του αντιτίμου του εισιτηρίου του πλοίου, σιδηροδρόμου ή αυτοκινήτου, εις 10% δε επί ου αντιτίμου του (Αντί της σελ. 391) Σελ. 391(α) 311-017 Οδοιπορικά 2.Ζ.δ.1-2 εισιτηρίου του αεροπλάνου. Προκειμένου περί υπαλλήλου οικογενειάρχου τα ποσά ταύτα διπλασιάζονται. Ουδέν ποσοστόν καταβάλλεται επί του αντιτίμου του αγωγίου αυτοκινήτου, αμάξης ή ζώου επί τούτω μισθουμένων. 3.Τα κόμιστρα της οικοσκευής συνίστανται εκ του καταβαλλομένου ποσού δια την μεταφοράν ταύτης δια του σιδηροδρόμου ή ατμοπλοίου ή εν ελλείψει τούτων δι’ ετέρου μέσου μεταφοράς. Δια τας ενδιαμέσους δαπάνας μεταφοράς της οικοσκευής από της οικίας του υπαλλήλου εις τους σταθμούς επιβιβάσεως και των σταθμών αποβιβάσεως εις την νέαν του κατοικίαν καταβάλλονται άπαξ μόνον (δραχ. 2) δι’ έκαστον χιλιόγραμμον βάρους των αντικειμένων της οικοσκευής, εάν δεν το βάρος ταύτης υπερβαίνει τα 1.000 χιλ/μα το ποσόν των δραχ. 2 περιορίζεται εις (δραχ. 1) δι’ έκαστον χιλιόγραμμον πέραν των χιλίων. Ίσον ποσόν καταβάλλεται και δια πάσαν ενδιάμεσον φορτοεκφόρτωσιν της οικοσκευής επιβαλλομένην ελλείψει συγκοινωνιακού μέσου επιτρέποντος την άνευ μεταφορτώσεως μεταφοράν αυτής εις την νέαν κατοικίαν. 4.Δι’ έξοδα συσκευασίας της οικοσκευής καταβάλλονται εις τον υπάλληλον (δραχ. 2) δι’ έκαστον χιλιόγραμμον βάρους των αντικειμένων αυτής, εάν δε το βάρος αυτής υπερβαίνη τα χίλια χιλιόγραμμα το ποσόν των δραχ. 2 περιορίζεται εις (δραχ. 1) δι’ έκαστον χιλιόγραμμον πέραν των χιλίων». Τα εις τας ανωτέρω παρ. 3 και 4 ποσά δια τας ενδιαμέσους δαπάνας μεταφοράς της οικοσκευής και δι’ έξοδα συσκευασίας της οικοσκευής καθωρίσθησαν αντί των δραχ. 2 και 1 εις δραχ. 0,30 και 0,15 αντιστοίχως δια της υπ’ αριθ. 1969/1951 αποφ. Υπ. Οικονομικών (κατωτ. αριθ. 15), είτα δε ηυξήθησαν κατά 50% δια της υπ’ αριθ. 158803/1955 ομοίας (κατωτ. αριθ. 17). 5. (Κατηργήθη δια του άρθρ.13 Α.Ν. 1502/1950). Αι παρ.1-4 αντικατεστάθησαν δια των ανωτέρω 5 παραγράφων δια του άρθρ.2 Ν.Δ.880/1941 των παρ. 5-7 λαβουσών αριθμούς 6-8. 6.(Αντικατεστάθη δια του άρθρ.4 Ν.Δ.2/3Σεπτ. 1935 περί παρατάσεως της προθεσμίας της προσωρινής διοικήσεως των εσόδων και εξόδων του Κράτους κλπ. όπερ κατηργήθη δια του άρθρ.1 Ν.Δ.70/1946). 7.«Τα έξοδα μεταφοράς της οικογενείας του υπαλλήλου και της οικοσυσκευής αυτού αναγνωρίζονται εφ’ όσον αύτη έλαβε χώραν εντός εξ’ το πολύ μηνών από της μετακινήσεως του υπαλλήλου». Η παρ. 7 αντικατεστάθη ως άνω δια του άρθρ. 4 Ν.Δ.της 2/3 Σεπτ.1935 (ΦΕΚ Α΄ 386). Σελ. 392(α) 311-018 2.Ζ.δ.1-2 Οδοιπορικά 8.Μέλη της οικογενείας του υπαλλήλου δικαιούμενα οδοιπορικών εξόδων είναι η σύζυγος, τα άρρενα τέκνα ηλικίας μέχρι 18 ετών, και τα άγαμα θήλεα, ως και εις υπηρέτης ή υπηρέτρια. Επίσης ως μέλη της οικογενείας του υπαλλήλου νοούνται και οι γονείς του υπαλλήλου, ως και οι άγαμοι αδελφαί αυτού, εφ’ όσον πάντες ούτοι αποδεδειγμένως διατρέφονται υπό του υπαλλήλου και συνοικούσι μετ’ αυτού. Άρθρ.4.-1.Εκ των μετακινουμένων λόγω υπηρεσίας και μετατιθεμένων υπαλλήλων δικαιούνται να ταξιδεύσωσιν εις την Α΄ θέσιν οι λαμβάνοντας αρχικόν μισθόν από δραχμάς 3.800 και άνω, εις την Β΄ θέσιν, οι λαμβάνοντες αρχικόν μισθόν από δραχ. 1.500 μέχρι 3.800, και εις την Γ΄ θέσιν πάντες οι λοιποί. 2.Τα έξοδα χρησιμοποιήσεως κλιναμάξης η διαμερίσματος πολυτελείας εν τω ατμοπλοίω βαρύνουσι τον υπάλληλον. 3.Οι οδοιπορούντες υπάλληλοι, είτε λόγω υπηρεσίας είτε λόγω μεταθέσεως, υποχρεούνται να χρησιμοποιώσι την συντομωτέραν οδόν, ως και τα οικονομικώτερα μέσα συγκοινωνίας και μεταφοράς. Η άνευ δεδικαιολογημένης ανάγκης παρέκκλισις εκ της ανωτέρω διατάξεως συνεπάγεται ανάλογον έκπτωσιν εκ των παρά του υπαλλήλου αιτουμένων εξόδων, κατ’ εκτίμησιν του αρμοδίου υπουργού. Άρθρ.5.-1.Δικαιολογητικά έγγραφα δια την εκκαθάρισιν και αναγνώρισιν των οδοιπορικών εξόδων και εξόδων μεταφοράς και συσκευασίας της οικοσυσκευής ορίζονται: α)Τα αντίγραφα των σχετικών διαταγών. β)Απόδειξις περί του καταβληθέντος αντιτίμου του εισιτηρίου ή του αντιτίμου του αγωγίου.Προκειμένου περί οδοιπορικών εξόδων λόγω μεταθέσεως και προς εφαρμογήν του εδ. 7 του άρθρ. 3 του παρόντος, προσαρτάται υπεύθυνος δήλωσις του υπαλλήλου περί της οικογενειακής αυτού καταστάσεως. «Δι’ αποφάσεων του Υπουργού των Οικονομικών καθορίζεται των ανώτατον όριον του αντιτίμου των εισιτηρίων ή αγωγίων όπερ αναγνωρίζεται άνευ αποδείξεως». Το β΄ εδάφιον προστεθέν δια του Ν.Δ.17 Απρ./2 Ιουν. 1935, αντικατεστάθη ως άνω δια του άρθρ. 3 Νομ.384/1943. γ)Απόδειξις περί του καταβληθέντος ποσού δια τα κόμιστρα της οικοσυσκευής του μετατιθεμένου υπαλλήλου, εν η δέον απαραιτήτως να βεβαιώται και το βάρος της οικοσυσκευής, επί τη βάσει του οποίου κανονίζονται τα έξοδα της συσκευασίας αυτής και των ενδιαμέσων μεταφορών αυτής. 2.Δια την εκκαθάρισιν και αναγνώρισιν της ημερησίας αποζημιώσεως, ο δικαιούχος υπάλληλος οφείλει να επισυνάψη εις τα λοιπά δικαιολογητικά έγγραφα πίνακα εμφαίνονται ημερολογιακώς την εκτός της έδρας αύται κίνησιν. Άρθρ.6.-Πολιτικοί δημόσιοι υπάλληλοι εκτελούντες εντός της πόλεως ένθα ή έδρα αυτών υπηρεσίαν συνεπαγομένην δαπάνας κινήσεως δικαιούνται αντιστοίχου προς τας δαπάνας ταύτας αποζημιώσεως, εκκαθαριζομένης και αναγνωριζομένης επί τη βάσει καταστάσεως, εμφαινούσης ημερολογιακώς τα έξοδα ταύτα, εξαιρέσει των εξόδων κινήσεως του Γραφείου του Υπουργικού Συμβουλίου, δι’ ο εξακολουθούσιν ισχύουσαι οι μέχρι τούδε κείμεναι διατάξεις. Δυνάμει της υπ’ αριθ.35244 της 5/9 Φεβρ. 1960 αποφ. Υπουργών Συντονισμού Προεδρίας, Κυβερνήσεως κλπ. ωρίσθη ότι μετά δίμηνον από της ισχύος της αποφάσεως ταύτης (1η Ιαν.1960) δεν έχει εφαρμογήν η κατά τας διατάξεις του άρθρ.6 του Β.Δ.της 22/26 Ιουν.1934 «περί οδοιπορικών εξόδων κλπ» άνευ αποδείξεων δικαιολόγησις εξόδων κινήσεως δι’ εκτελέσιν υπηρεσίας εντός της πόλεως της έδρας του υπαλλήλου, άτινα θα δικαιολογούνται κατά τας διατάξεις της παρ.3 του άρθρ.13 του Α.Ν.1502/1950, ανωτ. σελ. 369. Άρθρ.7.-Προκειμένου περί δημοσίων καταστημάτων κειμένων εκτός πόλεως, κώμης, ή χωρίου, επιτρέπεται, όπως εις τους ανήκοντας εις την οργανικήν δύναμιν τούτων δημοσίους υπαλλήλους και μη δικαιουμένους να ενοικώσιν εν αυτοίς καταβάλληται αποζημίωσις δι’ οδοιπορικά έξοδα μεταβάσεως και επανόδου εκ της εγγυτέρας, προς το δημόσιον κατάστημα πόλεως, κώμης, ή χωρίου. Η αποζημίωσις αύτη ορίζεται εκάστοτε δι’ αποφάσεως του αρμοδίου υπουργού και του υπουργού των Οικονομικών, κατ’ αποκοπήν και άνευ αποδόσεως λογαριασμού. Οι εκ των ανωτέρω διατελούντες επ’ αδεία, κανονική ή αναρρωτική, ή οπωσδήποτε απέχοντες των κυρίων αυτών καθηκόντων δεν δικαιούνται της ανωτέρω αποζημιώσεως. Άρθρ.8.-Η εξόφλησις των χρηματικών ενταλμάτων δι’ ων καταβάλλονται εις τους υπαλλήλους τα δια του παρόντος διατάγματος οριζόμενα οδοιπορικά κλπ. έξοδα, ημερήσιαι αποζημιώσεως, και τα έξοδα κινήσεως δεν υπόκεινται εις την πληρωμήν τέλους χαρτοσήμου, απαλλάσονται δε ταύτα του Φ.Κ.Π. ως και της υπέρ του Μ.Τ.Π.Υ κρατήσεως. 2.Η δια του παρόντος διατάγματος οριζομένη ημερησία αποζημίωσις εξαιρείται της υπό του άρθρ.6 του Νόμ. 5981 προβλεπομένης δηλώσεως.